Easterhouse

For bandet oppkalt etter forstaden se: Easterhouse (band)

Easterhouse er en forstad til Glasgow i Skottland, bygget opp i tiden etter andre verdenskrig. Forstaden ligger på et høydedrag øst for Glasgow mellom elvene Kelvin og Clyde. Folketallet var i 2001 26 495.

Frem til 1950-tallet bestod området for det meste av landbruksområder, men det var også en liten landsby. Etter andre verdenskrig ble det gjennomført en omfattende boligbygging for å avlaste de overfylte boligområdene i sentrum av Glasgow. Folketallet var på begynnelsen av 1960-tallet på sitt høyeste med 56 000. Området fikk etter hvert store sosiale problemer på grunn av at det manglet grunnleggende tilbud for beboerne som butikker og idrettsanlegg, det var også dårlig transporttilbud. Fra 1980-tallet har området i stor grad blitt renovert og har fått de tilbudene det tidligere manglet.

Glasgows geografi